"መንግሥት መቀሌን ተቆጣጥሯል" ጠ/ሚ ዐቢይ አሕመድ
ጠቅላይ ሚኒስትር ዐቢይ አሕመድ ዛሬ ማታ ባወጡት መግለጫ የኢትዮጵያ መከላከያ ሠራዊት ባካሄደው ዘመቻ ንጹሐን ዜጎች ዒላማ ሳይሆኑ፣ ከተሞቻችንና ቅርሶቻችን ሳይጎዱ መቐለ ለመግባት ችሏል ብለዋል።ጠቅላይ ሚኒስትሩ ማምሻውን ባወጡትና ለህዝቡ በኢትዮጵያ ቴሌቭዢን በተነበበው መግለጫቸው "የመከላከያ ሠራዊት በድል በገሠገሠባቸው የትግራይ አካባቢዎች ሁሉ የትግራይ ሕዝብ ለሀገሩ ያለውን ፍቅርና ለመከላከያ ሠራዊቱ ያለውን ክብር አሳይቷል" ብለዋል።አስከትለውም "Juneታው ካስታጠቃቸው ጥቂት የክፋት ኃይሎች ውጭ ያለው የትግራይ ሕዝብ መቐለ እስኪገባ ድረስ ለመከላከያ ሠራዊቱ የሚጠበቅበትን ድጋፍ ሁሉ አድርጓል፤ ይህም የሠራዊቱን ድልና የJuneታውን ሽንፈት አፋጥኖታል" ብለዋል።"ስግብግቡ Juneታ በየትኛውም መመዘኛ ለትግራይ ሕዝብ አይመጥነውም" ያሉት ጠቅላይ ሚኒስትሩ የትግራይ ሕዝብ ከእውነት ጋር በመቆምና የJuneታውን እኩይ ዓላማ በመፃረር ከቀበሌ ቀበሌ፣ ከዞን ዞን መቀሌ እስኪገባ ድረስ ተመሳሳይ ድጋፍ ለሠራዊቱ ሰጥቷል ብለው ለድጋፉ ምስጋናቸውን አቅርበዋል።"Juneታው በሸሸበት ከተማና አካባቢ ሁሉ የጤና ተቋማትን፣ ትምህርት ቤቶችን፣ ድልድዮችን፣ መንገዶችን፣ መሥሪያ ቤቶችን እያወደመ ሄዷል ያሉት ጠቅላይ ሚኒስትሩ በዚህም የገዛ ወገኑ ጠላት መሆኑን አሳይቷል ያሉት ጠቅላይ ሚኒስትሩ Juneታው እኔ ከሞትኩ ብሎ ያፈረሳቸውን መሠረተ ልማቶች በፍጥነት በመገንባት የትግራይ ሕዝብ ወደ ሰላማዊ ኑሮው እንዲመለስ ለማድረግ የቻልነውን ሁሉ እንደምናደርግ ቃል እገባለሁ" ሲሉ ጠቅላይ ሚኒስትር ዐብይ በመግለጫቸው አስታውቀዋል።ቀደም ብሎም የኢትዮጵያ መከላከያ ሃይሎች ኤታ ማዦር ሹም ጀኔራል ብርሃኑ ጁላ መከላከያ ሰራዊቱ መቀሌን ሙሉ በሙሉ መቆጣጠሩን በፌስ ቡክ ገጻቸው ባወጡት መግለጫ አስታውቀዋል።ከመንግሥቱ የመከላከያ ኀይሎች ጋር ላለፉት ሦስት ሳምንታት ሲዋጉ ከቆዩት የህወሃት ኀይሎች በኩል እስካሁን የተሰጠ ምላሽ የለም።ውጊያው ከተጀመረበት ጊዜ ጀምሮ የቴሌፎን እና የኢንተርኔት አገልግሎት ዝግ በመሆኑና ወደክልሉ ለመግባት በሚደረገው የበረታ ቁጥጥር የተነሳ ከሁለቱም ወገኖች በኩል የሚሰጡ መግለጫዎችን በነጻ ምንጭ ማረጋገጥ አዳጋች መሆኑን ዜናው አክሎ ገልጿል።ቀደም ብሎ ሮይተርስ ባወጣው ዘገባ የህወሃት መሪ ዶክተር ደብረ ጽዮን ገብረ ሚካኤል በላኩለት የስልክ ላይ የጽሁፍ መልዕክት መቀሌ ላይ በከባድ መሣሪያ ድብደባ እየተካሂደ ነው ማለታቸውን አመልክቷል፥የፈረንሳይ የዜና ወኪል ኤ ኤፍ ፒም የረድዔት ሠራተኞች ይህንኑ እንዳረጋገጡ ዘግቦ ነበር ። የጠቅላይ ሚኒስትር ዐብይ አህመድ ጽሀፈት ቤት ቃል አቀባይ ቢልለኔ ስዩም በበኩላቸው የኢትዮጵያ የመከላከያ ሠራዊት የሲቪሎች አካባቢዎችን አይደበድብም፥ መንግሥት የመቀሌንም ሆነ የመላዋ ትግራይ ነዋሪ ኢትዮጵያውያንን ደህንነት ቅድሚያ ትኩረቱ ማድረጉን ይቀጥላል" ማለታቸውን ሮይተርስ ጠቅሷል።